=== De sidste år ===
Hans første kone døde i 1845, og den 16. august 1846 giftede han sig med [[Olympe Pélissier]], der havde siddet for [[Horace Vernet|Vernet]] i forbindelse med hans billede af ''Judith og Holofernes''. Politisk uro tvang Rossini til at forlade Bologna i 1848. Efter at have boet en tid i [[Firenze]] slog han sig ned i Paris i 1855, hvor hans hus blev centrum for et selskab af kunstnere. Rossini var en velkendt [[gourmet]] og en glimrende amatørkok hele sit liv; i dag benævnes nogle retter med betegnelsen "alla Rossini", da de enten er skabt af ham selv eller specifikt til ham. Sandsynligvis den mest berømte af disse er [[Tournedos Rossini]], der stadig fås på fornemme restauranter.
Historie